**Potilaan/asiakkaan vaaratilanneilmoitus**

Potilasturvallisuusasetuksen (341/2011) mukaan organisaatioissa on oltava menettelytavat,

joiden avulla potilaalla on mahdollisuus kertoa havaitsemistaan turvallisuuspuutteista.

Potilaiden tekemien vaaratapahtumailmoitusten avulla kerätään tietoa organisaation toimintaan liittyvistä potilasturvallisuusriskeistä. Tavoitteena on vaaratapahtumasta oppiminen ja vastaavien tilanteiden välttäminen tulevaisuudessa.

Potilas ja hänen läheinen voivat tehdä ilmoituksen joko sähköisenä ilmoituksena HaiPro-järjestelmään kuntayhtymän www-sivujen (<http://sote.kainuu.fi/potilasturvallisuus>) kautta tai valmiilla paperilomakkeella. Ilmoituksen käsittely ei vaadi erillisiä lausuntoja tilanteesta, eikä korvaa potilaslakiin ja potilasvahinkolakiin perustuvia ilmoituksia.

Potilaan tekemän vaaratapahtuman käsittely:

* potilas/omainen tekee ilmoituksen
* laatupäällikkö vastaanottaa ilmoituksen ja siirtää ilmoituksen Haipro-järjestelmässä käsiteltäväksi siihen yksikköön, missä vaaratapahtuma on tapahtunut. Yksikön käsittelijä saa tiedon ilmoituksesta sähköpostiin.
* yksikön käsittelijä/esimies käsittelee ilmoituksen viipymättä, viimeistään kahden viikon kuluessa. Ilmoitus käsitellään HaiPro-järjestelmässä kuten henkilökunnan tekemä vaaratapahtumailmoitus. Ilmoituksen pohjalta esimies määrittelee toimenpidesuositukset ja vastuuhenkilöt toimenpiteiden toteuttamiseen.
* yksikön esimies antaa palautteen ilmoituksen tekijälle tehtyjen toimenpiteiden perusteella. Mikäli, ilmoitus on sitä tyyppiä, että siitä voitaisiin tehdä potilasvahinkoilmoitus, ohjeistetaan potilasta tai omaista ottamaan yhteyttä potilasasiamieheen.
* yksikön esimies kirjaa ilmoituksen laatu- ja potilasturvallisuuden tilanneraporttiin. Raportti sisältää koosteen potilaiden tekemistä ilmoituksista ja niistä toimenpiteistä mihin ilmoitus on johtanut.
* laatupäällikkö kokoaa toimialan laatu- ja potilasturvallisuuden tilanneraportit vaaratapahtumailmoituksista ja tuo ne johtoryhmän tietoon.
* sisäisissä arvioineissa ja johdon katselmuksissa arvioidaan tehtyjen toimenpiteiden vaikutusta.